Avis juridique important

|

32001D0460

2001/460/EY: Komission päätös, tehty 15 päivänä kesäkuuta 2001, lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa annetun neuvoston asetuksen (EY) N:o 2450/98 tarkastelun päättämisestä (tiedoksiannettu numerolla K(2001) 1612)

Virallinen lehti nro L 161 , 16/06/2001 s. 0045 - 0046

Komission päätös,tehty 15 päivänä kesäkuuta 2001,lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa annetun neuvoston asetuksen (EY) N:o 2450/98 tarkastelun päättämisestä(tiedoksiannettu numerolla K(2001) 1612)(2001/460/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1) ja erityisesti sen 20 artiklan,on kuullut neuvoa-antavaa komiteaa asiasta,sekä katsoo seuraavaa:A AIEMPI MENETTELY(1) Neuvosto otti käyttöön asetuksella (EY) N:o 2450/98(2) lopullisen tasoitustullin Intiasta peräisin olevien ja CN-koodeihin ex 7222 20 11, 7222 20 21, 7222 20 31 ja 7222 20 81 kuuluvien ruostumattomasta teräksestä valmistettujen tankojen, jäljempänä "tarkasteltavana oleva tuote", tuonnissa. Toimenpiteet otettiin käyttöön arvotulleina, joiden määrä oli viejäkohtaisesti 0-25,5 prosenttia, ja 25,5 prosentin jäännöstullina.B NYKYINEN MENETTELY1. Tarkastelua koskeva pyyntö(2) Lopullisten toimenpiteiden käyttöönoton jälkeen komissio vastaanotti neuvoston asetuksen (EY) N:o 2026/97, jäljempänä "perusasetus", 20 artiklan nojalla asetuksen (EY) N:o 2450/98 nopeutettua tarkastelua koskevan pyynnön CAPICO Trading Private Limited -nimiseltä intialaiselta tuottajalta Bombaysta. Asianomainen yritys väitti, ettei se ollut etuyhteydessä tarkasteltavana olevan tuotteen muihin intialaisiin viejiin ja ettei se ollut vienyt tarkasteltavana olevaa tuotetta alkuperäisen tutkimusajanjakson aikana (1 päivänä lokakuuta 1996 ja 30 päivänä kesäkuuta 1997 välinen ajanjakso). Yritys totesi aikovansa aloittaa tarkasteltavana olevan tuotteen viennin yhteisöön lähitulevaisuudessa.2. Nopeutetun tarkastelun vireillepano(3) Komissio tarkasteli asianomaisen intialaisen vientiä harjoittavan tuottajan esittämää näyttöä ja piti sitä riittävänä oikeuttamaan perusasetuksen 20 artiklan mukaisen tarkastelun vireillepanon. Komission kuultua neuvoa-antavaa komiteaa ja asianomaisen yhteisön tuotannonalan saatua tilaisuuden esittää huomautuksensa komissio pani vireille Euroopan yhteisöjen virallisessa lehdessä(3) julkaistulla ilmoituksella asetuksen (EY) N:o 2450/98 nopeutetun tarkastelun asianomaisen yrityksen osalta ja aloitti tutkimuksensa.3. Tarkasteltavana oleva tuote(4) Tässä tarkastelussa tarkastellaan samaa tuotetta kuin asetuksessa (EY) N:o 2450/98 eli ruostumattomasta teräksestä valmistettuja tankoja.4. Asianomaiset osapuolet(5) Komissio ilmoitti virallisesti menettelyn aloittamisesta asianomaiselle yritykselle ja Intian viranomaisille. Lisäksi se antoi muille osapuolille tilaisuuden esittää näkökantansa kirjallisesti ja pyytää saada tulla kuulluiksi. Komissiolle ei kuitenkaan esitetty näkökantoja eikä kuulemispyyntöjä.Komissio lähetti kyselylomakkeen asianomaiselle yritykselle, joka vastasi siihen kattavasti asetetussa määräajassa. Komissio hankki ja tarkasti kaikki tutkimuksessa tarpeellisina pitämänsä tiedot ja teki tarkastuskäynnin asianomaisen yrityksen toimitiloihin.C TARKASTELUA KOSKEVAN PYYNNÖN PERUUTTAMINEN(6) CAPICO Trading Private Ltd ilmoitti komissiolle 20 päivänä heinäkuuta 2000 peruuttavansa tarkastelua koskevan pyyntönsä. Yritys perusteli tätä tutkimuksessa todennetulla tosiasialla eli sillä, ettei se ollut vienyt tarkasteltavana olevaa tuotetta yhteisöön eikä sen aikomusta yhteisöön suuntautuvasta viennistä ollut toteutettu. Tämän vuoksi komissio pitää nykyisen tarkastelun päättämistä aiheellisena,ON TEHNYT TÄMÄN PÄÄTÖKSEN:Ainoa artiklaPäätetään Intiasta peräisin olevien ruostumattomasta teräksestä valmistettujen tankojen tuontia koskevan asetuksen (EY) N:o 2450/98 nopeutettu tarkastelu.Tehty Brysselissä 15 päivänä kesäkuuta 2001.Komission puolestaPascal LamyKomission jäsen(1) EYVL L 288, 21.10.1997, s. 1.(2) EYVL L 304, 14.11.1998, s. 1.(3) EYVL C 61, 3.3.2000, s. 3.


Avis juridique important

|

31998D1496

Euroopan parlamentin ja neuvoston päätös N:o 1496/98/EY, tehty 22 päivänä kesäkuuta 1998, toimintaohjelman laatimisesta yhteisön oikeuden tuntemuksen parantamiseksi lakimiesten keskuudessa (Robert Schuman -ohjelma)

Virallinen lehti nro L 196 , 14/07/1998 s. 0024 - 0027

EUROOPAN PARLAMENTIN JA NEUVOSTON PÄÄTÖS N:o 1496/98/EY,tehty 22 päivänä kesäkuuta 1998,toimintaohjelman laatimisesta yhteisön oikeuden tuntemuksen parantamiseksi lakimiesten keskuudessa (Robert Schuman -ohjelma) EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen, ja erityisesti sen 100 a artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),noudattavat perustamissopimuksen 189 b artiklassa määrättyä menettelyä (3),sekä katsovat, että1) yhteisön oikeuden soveltamista koskevassa julistuksessa N:o 19, joka on Euroopan unionista tehdyn sopimuksen päätösasiakirjan liitteenä, korostetaan yhteisön moitteettoman toiminnan kannalta olevan olennaisen tärkeää, että eri jäsenvaltioissa toteutetut toimenpiteet johtavat siihen, että yhteisön oikeutta sovelletaan jäsenvaltioissa yhtä tehokkaasti ja täsmällisesti kuin kansallista oikeutta,2) sisämarkkinoiden toteuttaminen edellyttää huomattavan suurta lainsäädäntötyötä, johon liittyy erityisesti kansallisen lainsäädännön lähentäminen sellaisen alueen perustamiseksi, jolla ei ole sisäisiä rajoja,3) yhteisön oikeuden sääntöjen tehokas ja yhdenmukainen soveltaminen on uusi painopiste, joka on välttämätön sisämarkkinoiden toimivuudelle,4) yhteisön sisämarkkinoiden vapauksia koskevat, vaikutukseltaan välittömät säännöt mahdollistavat niihin vetoamisen kansallisissa tuomioistuimissa kansallisessa lainsäädännössä määriteltyjen menettelyjen mukaan, ja kansalaisten, kuluttajien ja yritysten on voitava luottaa näiden sääntöjen soveltamiseen ja käyttää niitä oikeuksia ja takeita, joita nämä säännöt antavat kaikissa jäsenvaltioissa; tässä on kyse kansalaisten, kuluttajien ja yritysten oikeusturvasta, sisämarkkinoiden uskottavuudesta ja laajemmin luottamuksesta Euroopan yhdentymiseen,5) kansalaiset, kuluttajat ja yrittäjät voivat käyttää kaikkia oikeuksiaan, joita heillä on yhteisön oikeusjärjestyksen perusteella kaikissa kansallisissa tuomioistuimissa, ainoastaan, jos tämän yhteisön oikeuden säännön soveltamiseen välittömimmin osallistuvilla oikeusalan ammattilaisilla eli tuomareilla, syyttäjillä ja asianajajilla on riittävästi tietoa ja koulutusta,6) parhaan mahdollisen hyödyn saamista sisämarkkinoista koskevasta strategisesta ohjelmasta 22 päivänä joulukuuta 1993 annetussa komission tiedonannossa neuvostolle, korostetaan, että sekä tuomiovallan alaisuuteen kuuluville henkilöille että sisämarkkinoiden toimivuudelle on tärkeää, että kansalliset tuomioistuimet pystyvät käsittelemään useampia tapauksia, jotka koskevat sääntöjen tai menettelyjen yhteisön oikeuden mukaisuutta, ja tämän vuoksi korostetaan tarvetta parantaa lakimiesten tietämystä yhteisön oikeudesta,7) komission kahdennestatoista yhteisön oikeuden soveltamisen valvontaa koskevasta vuosikertomuksesta 13 päivänä helmikuuta 1996 annetussa Euroopan parlamentin päätöslauselmassa (4) pyydetään komissiota laatimaan lakimiehille suunnattu yhteisön oikeuden alaan liittyvä koulutus- ja tiedotusohjelma yhteisön oikeuden tehokkaan ja yhdenmukaisen soveltamisen parantamiseksi jäsenvaltioiden tuomioistuimissa,8) jäsenvaltioissa oikeudenkäyttöön osallistuvien oikeusalan ammattilaisten yhteisön oikeuden tuntemuksen lisääminen voi kehittää kansallisten tuomioistuinten ja Euroopan yhteisöjen tuomioistuimen välistä yhteisön oikeusjärjestykseen liittyvää yhteistyötä,9) toissijaisuusperiaatteen ja perustamissopimuksen 127 artiklan määräysten mukaan Euroopan yhteisön tehtävänä ei ole korvata jäsenvaltioiden toimivaltaa oikeudenkäyttöön osallistuville oikeusalan ammattilaisille eli tuomareille, syyttäjille ja asianajajille järjestettävän ammatillisen koulutuksen sisällön määrittelemisessä tai koulutuksen järjestämisessä,10) yhteisön toimivaltaan kuuluu ehdottaa tukijärjestelmää, jonka tarkoituksena on auttaa jäsenvaltioita korjaamaan koulutuksen ja tiedonsaannin puutetta, joka vaikuttaa, silloin kun sitä esiintyy, sisämarkkinoiden toimivuudelle välttämättömään yhteisön oikeuden asianmukaiseen soveltamiseen,11) tavoite perehdyttää oikeudenkäyttöön osallistuvat oikeusalan ammattilaiset eli tuomarit, syyttäjät ja asianajajat yhteisön oikeuteen on sisällytettävä yleiseen järjestelmään, jonka tarkoituksena on varmistaa sisämarkkinoita koskevien sääntöjen tosiasiallinen ja yhtenäinen soveltaminen, aina sen valvomisesta, että yhteisön oikeuden säännökset saatetaan asianmukaisesti osaksi kansallista lainsäädäntöä yhteisön oikeuden rikkomiseen sovellettaviin seuraamuksiin asti, ja12) tämän tavoitteen toteuttaminen merkitsee erityisten toimintakeinojen käyttämistä, jotka soveltuvat ammatin harjoittamisen vaatimuksiin ja edellytyksiin; erityisen välineen luominen, jolla pyritään parantamaan yhteisön oikeuden tuntemusta oikeudenkäyttöön osallistuvien oikeusalan ammattilaisten eli tuomareiden, syyttäjien ja asianajajien keskuudessa, täydentää tietyn kohderyhmän hyödyksi jo olemassa olevia yhteisön ohjelmia ja aloitteita,OVAT PÄÄTTÄNEET SEURAAVAA:1 artikla Robert Schuman -ohjelman toteuttaminen 1. Tällä päätöksellä otetaan käyttöön "Robert Schuman -ohjelma" kolmen vuoden ajaksi.2. Tällä rahoitustuella yhteisö pyrkii kannustamaan ja tukemaan aloitteita jäsenvaltioiden oikeudenkäyttöön osallistuvien oikeusalan ammattilaisten eli tuomareiden, syyttäjien ja asianajajien yhteisön oikeuden tuntemuksen parantamiseksi.2 artikla Tavoitteet 1. Robert Schuman -ohjelman tarkoituksena ona) tukea oikeudenkäyttöön osallistuvien oikeusalan ammattilaisten eli tuomareiden, syyttäjien ja asianajajien tai oikeudenkäyttöön osallistumiseen valmistautuvien koulutuksesta jäsenvaltioissa vastaavien toimielinten yhteisön oikeuden alan käytännön koulutusta koskevien aloitteiden (perus- tai jatkokoulutus) toteuttamista,b) tukea jäsenvaltioissa oikeudenkäyttöön osallistuville oikeusalan ammattilaisille eli tuomareille, syyttäjille ja asianajajille suunnatun yhteisön oikeutta koskevien (perinteisten tai uuden viestintä- ja tietotekniikan käyttöön perustuvien tiedonsaantikeinojen) kehittämistä,c) tukea aloitteita, jotka voivat helpottaa näiden kahden tukimuodon toteuttamista, täydentää niitä tai lisätä niiden vaikutuksia.2. Robert Schuman -ohjelma tukee ja täydentää jäsenvaltioiden toimintaa yhteisön oikeutta koskevassa koulutus- ja tiedotustyössä jättäen jäsenvaltioiden vastuulle koulutuksen sisällön määrittelemisen ja ammatillisen koulutuksen järjestämisen.3 artikla Yhteisön tukitoimenpide 1. Robert Schuman -ohjelman tarkoituksena on antaa rahoitustukea jäsenvaltioissa aloitetuille, edellä 2 artiklassa tarkoitettujen tavoitteiden saavuttamiseksi toteutettaville hankkeille.2. Kullakin seuraavalla tavoitteella on Robert Schuman -ohjelmassa erityinen rahoitusosuus: "koulutuksen", "tiedotuksen" ja "täydentävien toimenpiteiden" osuus.4 artikla Rahoitusta koskeva säännös Tämän ohjelman toteuttamista koskevaksi kokonaismäärärahaksi kolmen vuoden jaksolle tämän päätöksen voimaantulosta on vahvistettu 5,6 miljoonaa ecua.Budjettivallan käyttäjä myöntää vuosittaiset määrärahat rahoitusnäkymien puitteissa.5 artikla Tukikelpoisuuden edellytykset 1. Robert Schuman -ohjelman mukaista rahoitustukea voidaan myöntää jäsenvaltioissa elimille, jotka ovat vastuussa paikallisella, alueellisella, kansallisella tai yhteisön tasolla- oikeudenkäyttöön osallistuvien oikeusalan ammattilaisten ammatillisesta jatkokoulutuksestatai- oikeudenkäyttöön osallistumiseen valmistautuvien ammatillisesta peruskoulutuksesta.2. Tällaisia elimiä ovata) tuomioistuimet,b) lakimiesyhdistykset ja -liitot sekä vastaavat ammatilliset järjestöt,c) oikeusministeriö, tuomarintoimintaa valvovat tai siitä vastaavat elimet,d) hyväksytyt ammattialan koulutusta antavat oppi- ja koulutuslaitokset, jotka vastaavat oikeudenkäyttöön osallistuvien oikeusalan ammattilaisten eli tuomareiden, syyttäjien tai asianajajien perus- tai jatkokoulutuksesta,e) yliopistot.6 artikla Hankkeiden valintaperusteet 1. Tukikelpoiset tahot hakevat tukea Robert Schuman -ohjelmasta toimittamalla komission toimivaltaisille yksiköille koulutusta, tiedotusta tai täydentäviä toimenpiteitä koskevan hankkeen.2. Hankkeet valitaan ja rahoitustukea jaetaan seuraavin perustein:a) KäytännönläheisyysSuunniteltujen toimenpiteiden on annettava niiden kohderyhmille mahdollisuus hankkia tietoja, jotka liittyvät jokapäiväiseen ammatin harjoittamiseen ja jotka ovat siinä välittömästi hyödynnettävissä.b) HelppopääsyisyysSuunniteltujen toimenpiteiden on pyrittävä lisäämään yhteisön oikeuden tuntemusta mahdollisimman monien oikeudenkäyttöön osallistuvien oikeusalan ammattilaisten eli tuomarien, syyttäjien ja asianajajien keskuudessa, ja toimenpiteiden on oltava erityisesti sellaisten hyödynnettävissä, joilla ei vielä ole yhteisön oikeuden tuntemusta.c) Sopiminen ammatin harjoittamisen käytännön rajoituksiinSuunnitellut toimenpiteet on toteutettava tavalla, joka sopii yhteen ammatin harjoittamisen käytännön (erityisesti ajankäyttöön tai maantieteelliseen läheisyyteen liittyvien) rajoitusten kanssa.d) KustannustehokkuusRobert Schuman -ohjelman mukaisten hankkeiden arvioinnissa komissio ottaa huomioon alalla sovellettavat varainhoitoasetuksissa vahvistetut periaatteet, erityisesti hyvän kirjanpitotavan, taloudellisuuden ja kustannustehokkuuden periaatteet.Suunnitellut toimenpiteet on voitava toteuttaa tavoitteisiin nähden kohtuullisin kustannuksin. Toimenpiteissä esitettyä kustannustehokkuutta voidaan parantaa useiden tukikelpoisten tahojen yhteenliittymisellä, jolloin ne voivat yhdistää varansa.3. Myös seuraavat vapaaehtoiset harkintaperusteet otetaan huomioon:a) toimenpiteiden ammattien välinen ulottuvuus (niiden toteuttamisessa tai kohdistamisessa on mukana oikeudenkäyttöön osallistuvia oikeusalan ammattilaisia eli tuomareita, syyttäjiä ja asianajajia)b) toimenpiteiden rajat ylittävä ulottuvuus (niiden toteuttamisessa tai kohdistamisessa on mukana useamman kuin yhden jäsenvaltion kansalaisia).7 artikla Tukea koskevat säännöt 1. Robert Schuman -ohjelman mukainen rahoitustuki, joka on tarkoitettu kannustamaan, täydentämään ja tukemaan tämän päätöksen 5 artiklassa tarkoitettuja elimiä, on paikallista, alueellista tai kansallista rahoitusta täydentävää tukea, ja sen tarkoituksena on mahdollistaa hankkeen toteuttaminen. Näin myönnettyyn rahoitustukeen ei tästä syystä voi liittyä välitöntä tai välillistä etua.2. Robert Schuman -ohjelman mukaista rahoitustukea myönnetään yhdeksi tai kahdeksi vuodeksi.3. Toimenpiteiden jatkuvuuden varmistamiseksi Robert Schuman -ohjelman tuensaaja sitoutuu tukijakson päättyessä jatkamaan toimintaansa tukikautta vastaavan ajan ilman komission tukea.Tuensaajat sitoutuvat maksamaan myönnetyn tuen kokonaisuudessaan takaisin, jos tätä velvoitetta ei noudateta.Tätä toiminnan jatkamisvelvoitetta voidaan olla soveltamatta poikkeustapauksissa, jos toimintaa ei voi jatkaa sen luonteen vuoksi tai jos tuensaaja sääntöihinsä tai rahoitukseensa liittyvistä syistä ei voi jatkaa toimintaa.4. Robert Schuman -ohjelman mukaista rahoitustukea myönnetään komission tukiin soveltamien sääntöjen mukaisesti. Näiden sääntöjen noudattamisen valvonnan varmistavat komissio ja tilintarkastustuomioistuin.8 artikla Toteuttaminen 1. Komissio vastaa tämän ohjelman toteuttamisesta ja vahvistaa sen täytäntöönpanoa koskevat käytännön säännöt.2. Kiinnostuksenilmaisupyyntö julkaistaan joka vuosi Euroopan yhteisöjen virallisessa lehdessä, jotta mahdollisille hakijoille voidaan tiedottaa Robert Schuman -ohjelman tavoitteista ja sen mukaisen tuen saamisen edellytyksistä.9 artikla Yhteisön toimien yhteensopivuus 1. Komissio valvoo yhdessä jäsenvaltioiden kanssa tämän ohjelman ja muiden koulutuksen ja tiedotuksen alalla toteutettavien yhteisön toimien välistä yleistä yhteensopivuutta.2. Robert Schuman -ohjelma täydentää toimintaa, joka toteutetaan muiden ohjelmien yhteydessä, erityisesti yhteisön ammattikoulutuspolitiikan toteuttamista koskevan Leonardo da Vinci -ohjelman yhteydessä, yliopistoissa annettavan Euroopan yhdentymistä koskevan koulutuksen kehittämistä käsittelevän Jean Monnet -ohjelman yhteydessä ja oikeusalan toimijoille suunnatun toiminta- ja vaihto-ohjelman Grotiuksen yhteydessä, joka on Euroopan unionista tehdyn sopimuksen K.3 artiklaan perustuva yhteinen toiminta.10 artikla Seuranta ja arviointi 1. Komissio varmistaa tämän ohjelman säännöllisen seurannan ja arvioinnin ja ilmoittaa siitä säännöllisesti jäsenvaltioille.2. Komissio toimittaa Euroopan parlamentille, neuvostolle, talous- ja sosiaalikomitealle sekä alueiden komitealle viimeistään kaksi vuotta ohjelman voimaan tulon jälkeen arviointikertomuksen tämän ohjelman toteuttamisesta.11 artikla Voimaantulo Tämä päätös tulee voimaan päivänä, jona se julkaistaan.Tehty Luxemburgissa 22 päivänä kesäkuuta 1998.Euroopan parlamentin puolestaJ.M. GIL-ROBLESPuhemiesNeuvoston puolestaJ. CUNNINGHAMPuheenjohtaja(1) EYVL C 378, 13.12.1996, s. 17 ja EYVL C 368, 5.12.1997, s. 6.(2) EYVL C 206, 7.7.1997, s. 63(3) Euroopan parlamentin lausunto, annettu 24. lokakuuta 1997 (EYVL C 339, 10.11.1997, s. 410), neuvoston yhteinen kanta, vahvistettu 9. maaliskuuta 1998 (EYVL C 135, 30.4.1998, s. 25) ja Euroopan parlamentin päätös, tehty 30. huhtikuuta 1998 (EYVL C 152, 18.5.1998). Neuvoston päätös, tehty 18. toukokuuta 1998.(4) EYVL C 65, 4.3.1996, s. 37


title: Neuvoston päätös (YUTP) 2016/2240, annettu 12 päivänä joulukuuta 2016, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta

text:
               13.12.2016

               FI

               Euroopan unionin virallinen lehti

               L 337/18

         NEUVOSTON PÄÄTÖS (YUTP) 2016/2240,
   annettu 12 päivänä joulukuuta 2016,
   Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/389/YUTP (1) Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR).

               (2)

               Neuvosto hyväksyi 22 päivänä heinäkuuta 2014 päätöksen 2014/485/YUTP (2), jolla muutettiin päätöstä 2012/389/YUTP ja jatkettiin EUCAP NESTORia 12 päivään joulukuuta 2016.

               (3)

               Somaliassa ja Afrikan sarvessa toteutettavien YTPP-toimien kokonaisvaltaisen ja kattavan strategisen tarkastelun perusteella todettiin, että EUCAP NESTORin pääkohteena olisi oltava Somalia, että näin ollen operaation nimi olisi muutettava muotoon EUCAP Somalia, ja että sen toimeksiantoa olisi mukautettava ja jatkettava joulukuuhun 2018.

               (4)

               Päätöstä 2012/389/YUTP, mukaan lukien tarvittaessa operaation tehtävät ja tavoitteet, olisi tarkasteltava uudelleen vuoden 2017 aikana.

               (5)

               Rahoitusohje, joka on tarkoitettu kattamaan 12 päivänä joulukuuta 2016 päättyvä kausi, riittää kattamaan 28 päivään helmikuuta 2017 saakka kestävän kauden, jonka jälkeen uuden toimintamallin rahoitustarpeista olisi oltava saatavilla yksityiskohtaisia tietoja seuraavan kauden rahoitusohjeen vahvistamiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/389/YUTP seuraavasti:

               1)

               Korvataan nimi ”EUCAP NESTOR” otsikossa ja tekstissä nimellä ”EUCAP Somalia”.

               2)

               Korvataan 1 artikla seuraavasti:
               ”1 artikla
               Operaatio
               Unioni perustaa Somaliassa valmiuksien kehittämistä koskevan operaation (EUCAP Somalia).”

               3)

               Korvataan 2 artikla seuraavasti:
               ”2 artikla
               Operaation tehtävänmäärittely
               EUCAP Somalia avustaa Somaliaa sen meriturvallisuuteen liittyvien valmiuksien vahvistamisessa, jotta se voisi tehostaa merioikeuden täytäntöönpanoa.”

               4)

               Korvataan 3 artikla seuraavasti:
               ”3 artikla
               Tavoitteet ja tehtävät
               1.   Toteuttaakseen 2 artiklassa tarkoitetun tehtävänmäärittelyn EUCAP Somalia

                           a)

                           parantaa Somalian valmiuksia siviilioikeudellisen merilainsäädännön täytäntöönpanossa, jotta Somalia voisi harjoittaa tehokasta meriasioiden hallinnointia rannikollaan, sisävesillään, aluemerillään ja talousvyöhykkeillään;

                           b)

                           erityisesti vahvistaa Somalian valmiuksia suorittaa kalastusta koskevia tarkastuksia ja valvontaa, huolehtia etsintä- ja pelastustoimista merellä, torjua salakuljetusta ja merirosvousta sekä valvoa rannikkoaluetta maalta ja mereltä käsin;

                           c)

                           pyrkii näihin tavoitteisiin tukemalla Somalian viranomaisia lainsäädännön ja oikeusviranomaisten tarvittavien rakenteiden kehittämisessä sekä antamalla Somalian siviilioikeudellisen merilainsäädännön täytäntöönpanosta vastaaville elimille tarvittavaa ohjausta, neuvontaa, koulutusta ja välineistöä.

                     2.   Näiden tavoitteiden toteuttamiseksi EUCAP Somalia toimii neuvoston hyväksymissä operatiivisissa suunnitteluasiakirjoissa esitettyjen toimintalinjojen ja tehtävien mukaisesti.
               3.   EUCAP Somalia ei suorita täytäntöönpanotehtäviä.”

               5)

               Korvataan 13 artiklan 1 kohdan viimeinen alakohta seuraavasti:
               ”EUCAP Somaliaan liittyviin menoihin tarkoitettu rahoitusohje 16 päivänä joulukuuta 2015 alkavalle ja 28 päivänä helmikuuta 2017 päättyvälle kaudelle on 12 000 000 euroa.”

               6)

               Korvataan 16 artiklan toinen kohta seuraavasti:
               ”Sitä sovelletaan 31 päivään joulukuuta 2018.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä joulukuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) (EUVL L 187, 17.7.2012, s. 40).

      (2)  Neuvoston päätös 2014/485/YUTP, annettu 22 päivänä heinäkuuta 2014, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 217, 23.7.2014, s. 39).


title: 2011/343/EU: Neuvoston päätös, annettu 9 päivänä maaliskuuta 2011 , Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen tekemisestä

text:
               17.6.2011

               FI

               Euroopan unionin virallinen lehti

               L 159/1

         NEUVOSTON PÄÄTÖS,
   annettu 9 päivänä maaliskuuta 2011,
   Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen tekemisestä
   (2011/343/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Komissio neuvotteli yhteisön puolesta Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen.

               (2)

               Sopimuspuolten edustajat allekirjoittivat sopimuksen Brysselissä 30 päivänä marraskuuta 2009, ja sopimusta on sen 7 artiklan 2 kohdan nojalla sovellettu väliaikaisesti sen allekirjoittamisesta alkaen, kunnes se tehdään.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (4)

               Sopimus olisi tehtävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Jordanian hašemiittisen kuningaskunnan välinen tieteellistä ja teknologista yhteistyötä koskeva sopimus (1).
   2 artikla
   Neuvoston puheenjohtaja antaa unionin puolesta sopimuksen 7 artiklan 2 kohdassa tarkoitetun ilmoituksen ja antaa Jordanian hašemiittiselle kuningaskunnalle seuraavan ilmoituksen:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”

   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä maaliskuuta 2011.

            Neuvoston puolesta

            Puheenjohtaja

         CSÉFALVAY Z.

      (1)  Katso tämän virallisen lehden sivu 108.


Avis juridique important

|

32003D0563

2003/563/YUTP: Neuvoston päätös 2003/563/YUTP, tehty 29 päivänä heinäkuuta 2003, entisessä Jugoslavian tasavallassa Makedoniassa toteutettavan Euroopan unionin sotilasoperaation jatkamisesta

Virallinen lehti nro L 190 , 30/07/2003 s. 0020 - 0021

Neuvoston päätös 2003/563/YUTP,tehty 29 päivänä heinäkuuta 2003,entisessä Jugoslavian tasavallassa Makedoniassa toteutettavan Euroopan unionin sotilasoperaation jatkamisestaEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 17 artiklan 2 kohdan,ottaa huomioon 27 päivänä tammikuuta 2003 Euroopan unionin sotilasoperaatiosta entisessä Jugoslavian tasavallassa Makedoniassa hyväksytyn yhteisen toiminnan 2003/92/YUTP(1),sekä katsoo seuraavaa:(1) Entisessä Jugoslavian tasavallassa Makedoniassa toteutettavan EU:n johtaman sotilasoperaation käynnistämisestä 18 päivänä maaliskuuta 2003 tehdyssä neuvoston päätöksessä 2003/202/YUTP(2) todetaan, että entisessä Jugoslavian tasavallassa Makedoniassa toteutettavan EU:n sotilasoperaation arvioitu kesto on kuusi kuukautta 31 päivästä maaliskuuta 2003 alkaen.(2) Entisen Jugoslavian tasavallan Makedonian presidentti Trajkovski pyysi neuvoston pääsihteerinä toimivalle korkealle edustajalle osoitetussa, 4 päivänä heinäkuuta 2003 päivätyssä kirjeessä Euroopan unionia jatkamaan operaatio Concordiaa 15 päivään joulukuuta 2003 saakka siten, että toimeksianto ja oikeuspuitteet säilyvät ennallaan.(3) Osallistujien komitea katsoi 7 päivänä heinäkuuta 2003, että operaatiota olisi jatkettava 15 päivään joulukuuta 2003.(4) Poliittisten ja turvallisuusasioiden komitea arvioi operaatio Concordian edistymistä ja päätti 11 päivänä heinäkuuta 2003 Euroopan unionin sotilaskomitean 7 päivänä heinäkuuta 2003 päivätyn kannanoton huomioon ottaen suosittaa, että operaatiota jatkettaisiin 15 päivään joulukuuta 2003.(5) Euroopan unionin sotilaskomitea antoi 24 päivänä heinäkuuta 2003 poliittisten ja turvallisuusasiain komitealle neuvon antaa operaatiolle joukkojen päämajan vielä 30 päivän syyskuuta 2003 jälkeen.(6) Naton kanssa käytiin kirjeenvaihto Naton voimavarojen luovuttamisen, valvonnan, palauttamisen ja takaisinpyynnön jatkamisesta Jugoslavian tasavallassa toteutettavan EU:n sotilasoperaation osalta EU:n ja Naton välillä 17 päivänä maaliskuuta 2003 sovitun erityissopimuksen ehtojen mukaisesti.(7) EUROFORin muodostavat valtiot ehdottivat 17 päivänä heinäkuuta 2003, että EUROFOR antaisi puitteet operaatio Concordian joukkojen esikunnalle 1 päivästä lokakuuta 2003.(8) Neuvosto hyväksyi 21 päivänä heinäkuuta 2003 operaation jatkamisen entisin ehdoin lyhyeksi lisäajaksi 15 päivään joulukuuta 2003 ja ilmaisi arvonantonsa Ranskan tähänastiselle toiminnalle puitevaltiona joukkojen päämajan tasolla sekä tervehti mielihyvällä EUROFORin tarjousta ottaa vastaan Ranskalta siirtyvät puitevaltion tehtävät joukkojen päämajan tasolla.(9) Operaatio Concordian rahoitusjärjestelyjen ei odoteta muuttuvan 1 päivästä lokakuuta 2003. Tästä syystä 27 päivänä tammikuuta 2003 operatiivisen rahoitusmekanismin perustamisesta entisessä Jugoslavian tasavallassa Makedoniassa toteutettavan Euroopan unionin sotilasoperaation yhteisten kustannusten rahoittamiseksi tehtyyn neuvoston päätökseen liitetyn rahoitusasetuksen 7 artiklan 3 kohtaa ei sovelleta operaatio Concordian jäljellä olevaan aikaan.(10) Rahoitusasetuksen 9 artiklan 2 kohdan mukaisia määräaikoja ei voida noudattaa.(11) Poliittisten ja turvallisuusasioiden komitea tarkastelee edelleen tilannetta entisessä Jugoslavian tasavallassa Makedoniassa aiheellisten päätösten tekemistä varten neuvostossa.(12) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu operaation rahoittamiseen,ON PÄÄTTÄNYT SEURAAVAA:1 artiklaEuroopan unionin sotilasoperaatiota entisessä Jugoslavian tasavallassa Makedoniassa jatketaan 15 päivään joulukuuta 2003.2 artikla1. Kenraalimajuri Luís Nelson Ferreira dos Santos nimitetään EU:n joukkojen komentajaksi 1 päivästä lokakuuta 2003.2. EUROFOR ottaa hoitaakseen Ranskalta siirtyvät tehtävät joukkojen päämajan osalta 1 päivästä lokakuuta 2003.3 artikla1. Operatiivisen rahoitusmekanismin perustamisesta entisessä Jugoslavian tasavallassa Makedoniassa toteutettavan Euroopan unionin sotilasoperaation yhteisten kustannusten rahoittamiseksi 27 päivänä tammikuuta 2003 tehtyyn neuvoston päätökseen liitetyn rahoitusasetuksen 7 artiklan 3 kohtaa ei sovelleta.2. Sen estämättä, mitä rahoitusasetuksen 9 artiklan 2 kohdassa säädetään, puheenjohtajavaltio hyväksyy seuraavan varainhoitokauden talousarvion viimeistään 30 päivänä syyskuuta 2003.3. Entisessä Jugoslavian tasavallassa Makedoniassa toteutettavan Euroopan unionin sotilasoperaation yhteisten kustannusten rahoittamiseksi perustetun operatiivisen rahoitusmekanismin hallinnoija voi pyytää osallistuvilta jäsenvaltioilta rahoitusosuuksia enintään 800000 euroa.4 artiklaTämä päätös tulee voimaan päivänä, jona se tehdään.5 artiklaTämä päätös julkaistaan Euroopan unionin virallisessa lehdessä.Tehty Brysselissä 29 päivänä heinäkuuta 2003.Neuvoston puolestaPuheenjohtajaF. Frattini(1) EUVL L 34, 11.2.2003, s. 26.(2) EUVL L 76, 22.3.2003, s. 43.


title: Neuvoston päätös (EU, Euratom) 2016/1697, annettu 16 päivänä syyskuuta 2016, Euroopan talous- ja sosiaalikomitean jäsenen, jota Suomen tasavalta on ehdottanut, nimeämisestä

text:
               22.9.2016

               FI

               Euroopan unionin virallinen lehti

               L 256/6

         NEUVOSTON PÄÄTÖS (EU, Euratom) 2016/1697,
   annettu 16 päivänä syyskuuta 2016,
   Euroopan talous- ja sosiaalikomitean jäsenen, jota Suomen tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Suomen hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Marianne MUONAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Tiina VALLANDER (Senior Advisor on International Affairs, Finnish Confederation for Professionals SITK) Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä syyskuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

      (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).